Қазақстан Республикасының

Стратегиялық жоспарлау және

реформалар агенттігі

Ұлттық статистика бюросы Басшысының

2021 жылғы 24 қарашадағы

№ 36 [Бұйрығына](jl:37858239.0%20)

34-қосымша

**«Экономика секторлары бойынша талаптар мен міндеттемелер туралы есеп» ведомстволық статистикалық байқаудың статистикалық нысанын толтыру жөніндегі нұсқаулық**

**(индексі СҰ, кезеңділігі тоқсандық)**

1. Осы «Экономика секторлары бойынша талаптар мен міндеттемелер туралы есеп» ведомстволық статистикалық байқаудың статистикалық нысанын толтыру жөніндегі нұсқаулықты (индексі СҰ, кезеңділігі тоқсандық) Қазақстан Республикасының Ұлттық Банкі «Қазақстан Республикасының Ұлттық Банкі туралы» Қазақстан Республикасының Заңы [8-бабының 16) тармақшасына](jl:51003548.80000 ) сәйкес әзірледі және «Экономика секторлары бойынша талаптар мен міндеттемелер туралы есеп» ведомстволық статистикалық байқаудың статистикалық нысанын (индексі СҰ, кезеңділігі тоқсандық) (бұдан әрі – Статистикалық нысан) толтыруды нақтылайды.

2. Статистикалық нысанды толтыру кезінде экономика секторлары бойынша институционалдық бірліктерді сыныптау мақсаттары үшін экономика секторларының және кіші секторларының мынадай құрылымы қолданылады:

1) басқа депозиттік ұйымдар – қызметінің негізгі түрі қаржылық делдалдық болып табылатын және міндеттемелері депозиттер немесе олардың аналогтары (ауқымды ақшаның ұлттық анықтамасына кіретін депозиттердің жақын алмастырғыштары) нысанындағы институционалдық бірліктер;

2) басқа қаржы ұйымдары – делдалдық не қосалқы қаржылық қызметті жүзеге асыратын не осы функцияларды бірге атқаратын осы сектордың барлық қалған институционалдық бірліктері;

3) Қазақстан Республикасының Үкіметі – республикалық бюджет қаражатынан қаржыландырылатын министрліктер, ведомстволар және агенттіктер, ғылыми-зерттеу институттары, институционалдық бірліктер – мемлекеттік басқару органдары бақылайтын және республикалық бюджет қаражатынан қаржыландырылатын Қазақстан Республикасы Үкіметінің агенттері, қорлар, сондай-ақ мемлекеттің бақылауындағы, мемлекеттік органдарға тән функцияларды атқаратын және нарықтық өндіріспен айналыспайтын басқа да ұйымдар;

4) мемлекеттік емес қаржылық емес ұйымдар – басым түрде нарықтық өндіріспен айналысатын және мемлекеттік басқару органдары бақыламайтын институционалдық бірліктер;

5) мемлекеттік қаржылық емес ұйымдар – басым түрде нарықтық өндіріспен айналысатын және мемлекеттік басқару органдары бақылайтын институционалдық бірліктер;

6) орталық (ұлттық) банк – қаржы жүйесінің маңызды аспектілеріне бақылауды жүзеге асыратын институционалдық бірлік;

7) өңірлік және жергілікті басқару органдары – облыс, қала және аудан деңгейінде басқару функцияларын жүзеге асыратын институционалдық бірліктер және жергілікті бюджет қаражатынан қаржыландырылатын ұйымдар;

8) үй шаруашылықтары – жеке тұлғалардан, сондай-ақ бірге тұратын, өз кірістері мен мүлкін біріктірген (толық немесе ішінара) және тауарлар мен қызметтердің белгілі бір түрлерін (тұрғын үйді, тамақ өнімдерін және басқасын) бірлесіп тұтынатын жеке тұлғалардың шағын топтарынан (отбасы) тұратын институционалдық бірліктер;

9) үй шаруашылықтарына қызмет көрсететін коммерциялық емес ұйымдар – өз мүшелеріне немесе басқа да үй шаруашылықтарына тауарларды және (немесе) қызметтерді өтеусіз ұсынатын, тұрақты мүшелік жарналар есебінен қаржыландырылатын және тауарларды және (немесе) қызметтерді экономикалық тұрғыдан маңызды болып табылмайтын бағада ұсынатын институционалдық бірліктер.

«Резидент» және «бейрезидент» деген анықтамалар «Валюталық реттеу және валюталық бақылау туралы» Қазақстан Республикасының Заңына сәйкес қолданылады.

3. Статистикалық нысанды қызметін Қазақстан Республикасының аумағында жүзеге асыратын сақтандыру (қайта сақтандыру) ұйымдары, исламдық сақтандыру (қайта сақтандыру) ұйымдары (бұдан әрі – сақтандыру ұйымдары) тоқсан сайын толтырады.

Статистикалық нысанды толтыру кезіндегі сома мың теңгемен көрсетіледі. Статистикалық нысандағы бес жүз теңгеден кем сома нөлге дейін дөңгелектенеді, ал бес жүз теңгеге тең және одан жоғары сома бір мың теңгеге дейін дөңгелектенеді.

4. Сақтандыру ұйымдары Статистикалық нысанды электрондық цифрлық қолтаңбаны растау рәсімдерін сақтай отырып, Қазақстан Республикасының Ұлттық Банкіне (бұдан әрі – уәкілетті орган) - тоқсан сайын, есепті кезеңнен кейінгі айдың жиырма бесінші күніне (қоса алғанда) дейінгі мерзімде электрондық түрде ұсынады. Егер Статистикалық нысанды тапсыру мерзімі жұмыс емес күнге сәйкес келсе, одан кейінгі жұмыс күні Статистикалық нысанды тапсыру күні болып есептеледі.

5. Статистикалық нысан бойынша бастапқы статистикалық деректерге өзгерістер және (немесе) толықтырулар енгізу қажет болған кезде сақтандыру ұйымдары осы Нұсқаулықтың 4-тармағында белгіленген мерзім өткеннен кейін үш жұмыс күні ішінде уәкілетті органға Статистикалық нысан бойынша түзетілген бастапқы статистикалық деректерді және оларға өзгерістер және (немесе) толықтырулар енгізу қажеттілігінің себептерін көрсете отырып, жазбаша өтінішхат береді.

6. Статистикалық нысанның символдары мен шифрларын толтыру былайша жүзеге асырылады:

1) негізгі баптардың атаулары мен олардың нөмірлері сақтандыру ұйымдарының бухгалтерлік балансының негізгі баптарының атаулары мен нөмірлеріне сәйкес келеді;

2) 1-бөлім сақтандыру ұйымдарының бухгалтерлік балансы активтерінің баптарын көрсетеді;

3) 2-бөлім сақтандыру ұйымдарының бухгалтерлік балансы міндеттемелерінің баптарын көрсетеді;

4) 3-бөлім сақтандыру ұйымдарының бухгалтерлік балансы капиталының баптарын көрсетеді.

7. Статистикалық нысан бөлімдері көрсеткіштерінің жол кодтары мынадай құрылымда берілген:

1) бірінші цифр (сан) - бөлімнің реттік нөмірі;

2) екінші цифр (сан) екі цифрдан тұрады – резиденттік белгісі және экономика секторы (бірінші цифр - резиденттік белгісі, екінші цифр - экономика секторы);

3) соңғы цифр (сан) – кіші бөлімнің реттік нөмірі.

Мысал: 15.15.07 – жолдың коды, мұндағы бірінші цифр «15» - бөлімнің реттік нөмірі, екінші цифр «15» – резидент, басқа қаржы ұйымдары және үшінші цифр «07» - кіші бөлімнің реттік нөмірі.

Экономика секторлары бойынша бейрезиденттерге қатысты талаптар мен міндеттемелер бөлінбейді. Бұл жағдайда бейрезидентке қатысты экономика секторы кодының орнына «0» қойылады.

8. Статистикалық нысанды толтыру кезінде мыналар ескеріледі:

1) баптар бойынша деректер сақтандыру ұйымдары уәкілетті органға ұсынатын сол есепті күнге сақтандыру ұйымдарының бухгалтерлік балансының ұқсас баптарының деректеріне сәйкес келеді;

2) активтердің жалпы көлемі активтердің барлық баптарының қорытынды деректерін қамтиды және сақтандыру ұйымдары уәкілетті органға ұсынатын сол есепті күнге сақтандыру ұйымдарының бухгалтерлік балансы активтерінің жалпы сомасына сәйкес келеді;

3) міндеттемелердің жалпы көлемі міндеттемелердің барлық баптарының қорытынды деректерін қамтиды және сақтандыру ұйымдары уәкілетті органға ұсынатын сол есепті күнге сақтандыру ұйымдарының бухгалтерлік балансы міндеттемелерінің жалпы сомасына сәйкес келеді;

4) капиталдың жалпы көлемі капиталдың барлық баптарының қорытынды деректерін қамтиды және сақтандыру ұйымдары уәкілетті органға ұсынатын сол есепті күнге сақтандыру ұйымдарының бухгалтерлік балансы капиталының сомасына сәйкес келеді.

9. Сақтандыру ұйымдары үшін арифметикалық-логикалық бақылау:

1) 1-баған бойынша барлық жолдар бойынша деректер 2, 3-бағандар бойынша деректердің сомасына тең;

2) 30-жол бойынша «активтер жиынтығы» көрсеткіші 2-ден 29-ға дейінгі жолдар бойынша көрсеткіштер сомасына тең;

3) 51-жол бойынша «міндеттемелер жиынтығы» көрсеткіші 31-ден 50-ге дейінгі жолдар бойынша көрсеткіштер сомасына тең;

4) 61-жол бойынша «капитал жиынтығы» көрсеткіші 53-жолды шегергенде 52, 54, 55, 56, 57, 58, 59 және 60-жолдар бойынша көрсеткіштер сомасына тең;

5) 62-жол бойынша «капитал мен міндеттемелер жиынтығы» көрсеткіші 51 және 61-жолдар бойынша көрсеткіштер сомасына тең;

6) 30-жол бойынша «активтер жиынтығы» және 62-жол бойынша «капитал мен міндеттемелер жиынтығы» көрсеткіштерінің сомасы тең.